אברהם דומב

אברהם (אָבִי) דוֹמְבּ (נולד ב-23 ביולי 1953) הוא פרופסור לכימיה תרופתית וחומרי טבע בבית הספר לרוקחות בפקולטה לרפואה של האוניברסיטה העברית בירושלים והמדען הראשי של משרד החדשנות, המדע והטכנולוגיה. בעבר היה ראש החטיבה לזיהוי פלילי בדרגת תת-ניצב במטה הארצי של משטרת ישראל, ונשיא מכללת עזריאלי להנדסה ירושלים. דומב נולד בהוד השרון לרוזה לבית מיטלפונקט ולרב צבי דומב, שכיהן כרב הראשי של הוד השרון. למד בישיבת בני עקיבא בכפר הרא"ה יחד עם אחיו התאום פרופ' מנחם דומב, לאחר שירות צבאי בגדוד 50 במהלכו לחם במלחמת יום כיפור, ולימודים בישיבת ההסדר הר עציון, פנה דומב ללמודי כימיה באוניברסיטת בר-אילן. בשנים 1978–1984 השלים באוניברסיטה העברית דיפלומה בכימיה פולימרית וטקסטילית, תואר שלישי בכימיה בנושא מגיבים וזרזים פולימריים, ותואר ראשון ברוקחות. במסגרת פוסט-דוקטורט היה בשנים 1984–1987 חוקר במכון למדעי הרוקחות בסינטקס, פאלו אלטו, בבית הספר לרפואה של אוניברסיטת הרווארד ובמחלקה להנדסה כימית שבמכון הטכנולוגי של מסצ'וסטס. עם חזרתו לישראל ב-1987 היה דומב מדען בכיר במכון הביולוגי בנס ציונה. לאחר שצבר ניסיון תעשייתי בחברת נובה פרמצטיקל במרילנד בשנים 1988–1991, החל דומב לכהן באוניברסיטה העברית כמרצה בכיר לכימיה תרופתית בבית הספר לרוקחות. ב-1995 מונה דומב לפרופסור חבר, וב-1999 קודם לפרופסור מן המניין. מ־2018 כיהן כראש בית הספר. במהלך עבודתו באוניברסיטה העברית שילב דומב תקופות עבודה מחוץ לאוניברסיטה ופיתוח מוצרים. בשנים 2007–2012 היה ראש החטיבה לזיהוי פלילי במשטרת ישראל בדרגת תת-ניצב, ובשנים 2014–2016 כיהן כנשיא מכללת עזריאלי להנדסה. במסגרת הדוקטורט חקר דומב תרכובות פולימריות הכוללות בורן. בהיותו במכון הטכנולוגי של מסצ'וסטס חקר דומב מולקולות ענק של אנהידרידים בתור נושאי תרופות. פולימרים אנהידרידים העסיקו את דומב גם בתור חומרים מתכלים ביולוגית. במהלך השנים עסק דומב רבות בפולימרים פונקציונליים, מערכות העברת תרופות, חומרים פעילים ביולוגית, וקנבואידים. בנוסף, חקר דומב תרופות נגד סרטן, ננו-חלקיקים, הדרוג'לים, טיפול וציפוי פני שטח, טיהור מים, הנדסת רקמות, החדרת תרופות לעין, ועוד. דומב גילה התעניינות בתחום המשפטי ולמד תואר ראשון במשפטים באוניברסיטה העברית בשנים 2004–2007. אחר כך, כיהן עד 2012 כראש החטיבה לזיהוי פלילי במטה הארצי של משטרת ישראל. דומב הוזמן לתפקיד על ידי המפכ"ל דודי כהן על מנת לרענן את שדרת הפיקוד של המשטרה באיש אקדמיה שיביא שיטות חדשות. דומב אכן שכלל את תחום החקירות תוך הסתמכות על הידע שלו מתחום הכימיה. בין השאר, הוא תרם לפיענוח ולמציאת הרוצחים ברצח משפחת פוגל ורצח משפחת אושרנקו בעזרת זיהוי חדשני מבוסס על DNA שהגה. כהמשך לפעילויות אלו, מרצה דומב על מדעים פורנזיים בפקולטה למשפטים של האוניברסיטה העברית, ומכהן כראש התוכניות לתואר שני במדע פורנזי בפקולטות למשפטים ורפואה. דומב הקדיש תשומת לב רבה לערך היישומי של עבודתו המדעית, קיבל 92 פטנטים אמריקאיים על המצאותיו, והקים חברות הזנק. כמה מהפטנטים שקיבל הבשילו למוצרים מסחריים. כדי להיות בעל שפה משותפת עם הפעילים בתחום העסקי-תעשייתי, השלים דומב בשנים 1997–1998 דיפלומה במנהל עסקים. נכון לאוגוסט 2020, 28 תלמידי מחקר של דומב סיימו בהצלחה את לימודי התואר השלישי, והם: אסתר אבטאו, אורן אביב, אבי אברמוף, רגינה אוקנר, דיאנה איצקוביץ, אסתר אלחרט-בינשטוק, חגית אליהו, תרצה ארנפרוינד-קלינמן, נורית בייט, אידה יודובין-פרבר, נעמי כהן-ארזי, יאיר לוי, בועז מזרחי, מרינה סוקולסקי, טוני עזאם, רמה פלק, שאדי פרח, אריאלה שיקנוב, דורון תאומים, עומר אלמלק, אלפונסו בנטולילה, בוריס וייסמן, מורן חיים זדה, יורם סלאחר, רעיה סליבניאק, שמעון פרבר, מיכל קיסר (קרסקו), וגלית שוסטר. יחד עם תלמידיו ועמיתיו פרסם דומב 429 מאמרים מדעיים, היה עורך או מחבר שותף של 16 ספרים או גיליונות כתב עת מיוחדים, וכתב 75 פרקים בספרים שונים. מדיה וקבצים בנושא אברהם דומב בוויקישיתוף אברהם דומב, באתר גוגל סקולר קורות חיים אבי דומב, ‏25 באוגוסט 2020 אורטל גנון, פרופ' אבי דומב, ששימש עד לאחרונה כראש החטיבה לזיהוי פלילי של משטרת ישראל. מונה לנשיא עזריאלי - המכללה האקדמית להנדסה ירושלים, ירושלים נט, ‏8 באפריל 2014 Domb A, Avny Y., Reduction of Carbonyl-Compounds by Cross-Linked Poly(4-Vinylpyridine)-Borane in Acidic Media, Journal of Macromolecular Science-Chemistry A22, עמ' 183-201 Mathiowitz E, Saltzman WM, Domb A, Dor P, Langer R., Polyanhydride Microspheres as Drug Carriers.2. Microencapsulation by Solvent Remova, Journal of Applied Polymer Science 35, 1988, עמ' 755-774 Domb AJ, Synthesis and Characterization of Biodegradable Aromatic Anhydride Copolymers, . Macromolecules 25, 1992, עמ' 12-17 KR Kunduru, A Basu, T Tsah, AJ Domb, Polymer with pendant diazo-coupling functionality for colorimetric detection of nitrates, Sensors and Actuators B: Chemical 251, 2017, עמ' 21-26 Popilski, H.; Abtew, E.; Schwendeman, S.; Domb, A.; Stepensky, D, Efficacy of paclitaxel/dexamethasone intra-tumoral delivery in treating orthotopic mouse breast cancer, Journal of Controlled Release 279, 2018, עמ' 1-7 I Cherniakov, D Izgelov, AJ Domb, A Hoffman, The effect of Pro NanoLipospheres (PNL) formulation containing natural absorption enhancers on the oral bioavailability of delta-9-tetrahydrocannabinol (THC) and cannabidiol (CBD) in a rat model, European Journal of Pharmaceutical Sciences 109, עמ' 21-30 פרסומים של אבי דומב S Farah, T Tsach, A Bentolila, AJ Domb, Morphological, spectral and chromatography analysis and forensic comparison of PET fibers, Talanta 123, עמ' 54-62 פרופ' אבי דומב, המכון לקרימינולוגיה, הפקולטה למשפטים USPTO, פטנטים אמריקאיים שהוענקו לאבי דומב, ‏26 באוגוסט 2020 MVK PHARMACEUTICALS על פי רשימת תלמידים למדריך של הרשות לתלמידי מחקר באוניברסיטה העברית, 15 באוגוסט 2020